CELEX: 32011R0336
Language: lt
Date: 2011-04-07 00:00:00
Title: 2011 m. balandžio 7 d. Komisijos reglamentas (ES) Nr. 336/2011, kuriuo dėl pašarų priedo Bacillus amyloliquefaciens CEST 5940 naudojimo pašaruose, kuriuose yra diklazurilo, natrio monenzino ir nikarbazino, iš dalies keičiamas Reglamentas (EB) Nr. 1292/2008  Tekstas svarbus EEE

8.4.2011   
            
            
               LT
            
            
               Europos Sąjungos oficialusis leidinys
            
            
               L 94/17
            
         KOMISIJOS REGLAMENTAS (ES) Nr. 336/2011
   2011 m. balandžio 7 d.
   kuriuo dėl pašarų priedo Bacillus amyloliquefaciens CEST 5940 naudojimo pašaruose, kuriuose yra diklazurilo, natrio monenzino ir nikarbazino, iš dalies keičiamas Reglamentas (EB) Nr. 1292/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Reglamente (EB) Nr. 1831/2003 nustatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti pašarų priedą.
            
         
               (3)
            
            
               2008 m. gruodžio 18 d. Komisijos reglamentu (EB) Nr. 1292/2008 dėl leidimo naudoti Bacillus amyloliquefaciens CECT 5940 (Ecobiol ir Ecobiol Plus) kaip pašarų priedą (2) dešimčiai metų suteiktas leidimas naudoti Bacillus amyloliquefaciens CECT 5940 mikroorganizmo preparatą mėsiniams viščiukams.
            
         
               (4)
            
            
               Leidimo turėtojas pateikė prašymą pakeisti šio priedo leidimą, kad jį būtų galima naudoti mėsinių viščiukų pašaruose, kuriuose yra kokcidiostatų natrio monenzino, diklazurilo, nikarbazino, robenidino hidrochlorido, natrio salinomicino, natrio lazalocido, narazino ir nikarbazino mišinio, amonio maduramicino, dekokvinato ar natrio semduramicino. Prašymui pagrįsti leidimo turėtojas pateikė atitinkamus duomenis.
            
         
               (5)
            
            
               2010 m. lapkričio 9 d. paskelbtoje nuomonėje Tarnyba padarė išvadą, kad priedas Bacillus amyloliquefaciens CECT 5940 yra suderinamas su diklazurilu, natrio monenzinu ir nikarbazinu (3).
            
         
               (6)
            
            
               Reglamento (EB) Nr. 1831/2003 5 straipsnyje nustatytos sąlygos įvykdytos.
            
         
               (7)
            
            
               Todėl Reglamentas (EB) Nr. 1292/2008 turėtų būti atitinkamai iš dalies pakeistas.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1292/2008 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 340, 2008 12 19, p. 36.
   
      (3)  EMST leidinys, 2010 m.; 8(12):1918.
   
      PRIEDAS
      Reglamento (EB) Nr. 1292/2008 priedas pakeičiamas taip:
      
         
            „PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        KSV/kg visaverčio 12 % drėgnio pašaro
                     
                  
                        
                           Zootechninių priedų kategorija. Funkcinė grupė: žarnyno floros stabilizatoriai
                        
                     
                  
                        4b1822
                     
                     
                        NOREL S.A.
                     
                     
                        
                           Bacillus amyloliquefaciens CECT 5940
                     
                     
                        
                                     
                                 
                                 
                                    
                                       Priedo sudėtis
                                    
                                    
                                       Bacillus amyloliquefaciens CECT 5940 preparatas, kuriame yra ne mažiau kaip 1 × 109 KSV grame priedo
                                 
                              
                                     
                                 
                                 
                                    
                                       Veikliosios medžiagos apibūdinimas
                                    
                                    
                                       Bacillus amyloliquefaciens CECT 5940 sporos.
                                 
                              
                                     
                                 
                                 
                                    
                                       Analizės metodas
                                        (1)
                                    
                                    Skaičiavimas: taikant paskleidimo ant plokštelės metodą, naudojant triptono sojos agarą po terminio apdorojimo.
                                    Nustatymas: pulsuojančio lauko gelio elektroforezės (PFGE) metodas.
                                 
                              
                     
                        Mėsiniai viščiukai
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Priedo ir premikso naudojimo taisyklėse nurodyti laikymo temperatūrą, laikymo trukmę ir stabilumą granuliuojant.
                                 
                              
                                    2.
                                 
                                 
                                    Galima naudoti pašaruose, kurių sudėtyje yra kokcidiostatų: diklazurilo, natrio monenzino arba nikarbazino.
                                 
                              
                                    3.
                                 
                                 
                                    Sauga: kvėpavimo organų apsauga; tvarkant produktą reikalingi apsauginiai akiniai ir pirštinės.
                                 
                              
                     
                        2019 1 8
                     
                  
      
      
         (1)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives.“